
Narva Linnavalitsuse 06.05.1998.a korralduse nr 525-k
„Ruumide arvamine tööandaja eluruumide hulka“ kehtetuks tunnistamine

1. Asjaolud ja menetluse käik

24.04.1998.a omandas Eesti Vabariik riigivara valitseja Eesti Vabariigi Siseministeeriumi ja volitatud asutuse Riiklik Politseiameti isikus elamus Hariduse tn 16 Narvas 8 korterit: nr 1, 3, 7,  9, 10, 12, 13, 14.

Võttes aluseks Politseiameti 16.04.1998 käskkirja nr 96 võttis Narva Linnavalitsus 06.05.1998 vastu korralduse nr 525-k Narvas Hariduse 16 elamus asuvate korterite nr 1, 3, 7, 9, 10, 12, 13, 14 arvamise kohta tööandja eluruumide hulka .  

24.03.2009 pöördus Siseministeerium Narva Linnavalitsuse poole palvega tunnistada kehtetuks Narva Linnavalitsuse 06.05.1998 korraldus, millega arvati Hariduse 16 elamus riigile kuuluvad eluruumid tööandaja eluruumide hulka, kuna ministeeriumil on plaanis käesoleval aastal need korterid võõrandada.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavalitsuse 06.05.1998.a korralduse nr 525-k „Ruumide arvamine tööandaja eluruumide hulka“ kehtetuks.
4. Rakendussätted 

4.1. Narva Linnavalitsuse Linnavara- ja majandusametile teha käesolev korraldus teatavaks Siseministeeriumile ja Politseiametile.

4.2. Korraldus jõustub seadusega satestatud korras. 

4.3 Kaesolev korraldust võib vaidlustada Tartu Halduskohtu Jõhvi kohtumajas 30 paeva jooksul arvates Narva Linnavalitsuse poolt korralduse teatavakstegemise päevast.

